Dupulčių Paltaneikio kūlis

Dupulčių akmuo, vadinamas Paltaneikio kūliu (senasis kultūros paminklo numeris: AV544) – mitologinis akmuo pietinėje Kretingos rajono savivaldybės teritorijos dalyje, 0,18 km į šiaurę nuo kelio Kretinga–Raguviškiai, miškelyje, Jauryklos upelio kairiajame krante.

 Akmuo 
Akmuo didelis, pilkos spalvos, apsamanojęs, pailgas šiaurės – pietų kryptimi, apie 3 m ilgio, 2,3 m pločio šiauriniame gale, 1,45 m aukščio nuo žemės paviršiaus. Nuo šiaurės rytinio krašto atskeltas 1 x 1 m dydžio ir 46 cm storio luitas, kuris guli pamestas apie 60 cm į šiaurę nuo akmens. Akmens pietvakariniame krašte iškaltos nuo viršaus į apačią viena eilute išsidėsčiusios 9 duobutės, kurių gylis siekia iki 7 cm. Jos buvo skirtos pleištams įkalti siekiant akmenį suskaldyti.Julius Kanarskas. Kretingos rajono akmenys, 1989 m. – Kretingos muziejaus mokslinis archyvas. – F. 4, b. 138. – P. 11-12   

 Istorija 
Akmenį kaip kultūros paveldo objektą 1936 m. išaiškino Kretingos muziejus. 

Žvalgė: 1959 m. – Juozas Mickevičius, 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1984 m. – Julius Kanarskas, 1993 m. – Vykintas Vaitkevičius.

1972–1984 m. akmuo buvo registruotas vietinės reikšmės archeologijos paminklų sąraše (AV544).Lietuvos TSR kultūros paminklų sąrašas. – Vilnius, 1973. – P. 252, eil. Nr. 544

 Padavimas 
Vieną naktį akmenį kažkur nešęs Velnias, tačiau anksti ryte užgiedojus pirmiesiems gaidžiams, jį pametęs.Vykintas Vaitkevičius. Senosios Lietuvos šventvietės. Žemaitija. – Vilnius: Diemedžio leidykla, 1998. – P.  63

 Šaltiniai 

Kategorija:Lietuvos mitologiniai akmenys
Kategorija:Kretingos rajono paveldas